****

**Povzetek poslovnega načrta 2012**

December 2011

Nadzorni svet Luke Koper, d.d. se je na seji 20. 12. 2011 seznanil z dopolnjenim poslovnim načrtom družbe za leto 2012 in se z njim strinjal. Ta predvideva poslovne prihodke Skupine Luka Koper v višini 150,4 milijona evrov, za matično družbo pa v višini 140,8 milijona evrov, kar je za 6 odstotkov več kot ocena za leto 2011. Največjo rast prihodkov v letu 2012 pričakujemo na segmentu kontejnerjev.

**Graf 1: Poslovni prihodki (v milijonih EUR)**



**Graf 2: Dobiček iz poslovanja - EBIT (v milijonih EUR)**



Poslovni izid iz poslovanja (EBIT) Skupine bo 23,4 milijona evrov, kar je za 10 odstotkov več kot ocena za leto 2011. Na ravni matične družbe bo poslovni izid iz poslovanja 20,5 milijona evrov oz. 14 odstotkov več kot ocena za leto 2011. Zaradi razmeroma neugodnih makroekonomskih napovedi na ključnih zalednih tržiščih pričakujemo prihodnje leto umiritev rasti dobičkovnosti iz poslovanja (ROS).

**Graf 3: Poenostavljeni denarni tok iz poslovanja - EBITDA (v milijonih EUR)**



V Skupini bomo ustvarili za 52,0 milijonov evrov poenostavljenega denarnega toka (EBITDA), od tega bo matična družba ustvarila 47,2 milijona evrov.

**Graf 4: Čisti poslovni izid (v milijonih EUR)**



Načrtovani čisti poslovni izid Skupine je 13,6 milijona, matične družbe pa 11,4 milijona evrov.

Načrtovani čisti poslovni izid za 2012 je boljši od ocene za 2011, kjer smo že upoštevali dodatne slabitve finančne naložbe v Intereuropo d.d. Ocena čistega poslovnega izida za leto 2011 znaša za Skupino 0,3 milijona evrov, za matično družbo pa -1,7 milijona evrov.

**Graf 5: Razmerje neto finančni dolg / EBITDA (Skupina Luka Koper)**



**Graf 6: Naložbenje v neopredmetena in opredmetena sredstva**



V letu 2012 načrtujemo v Skupini za 35,0 milijonov evrov naložb v neopredmetena in opredmetena sredstva, kar je 80 odstotkov več od letošnje ocene. Večina naložb (33,0 milijonov evrov) se nanaša na matično družbo. Skladno s strateškim poslovnim načrtom bomo naložbene aktivnosti usmerili predvsem v odpravo ozkih grl na kontejnerskem terminalu. V prvi polovici leta 2012 bo tudi pripravljena študija ekonomske upravičenosti za povečanje kapacitet kontejnerskega terminala, ki bo vključevala tudi izgradnjo tretjega pomola.

**Graf 7: Ladijski pretovor (v milijonih ton)**

****

Ladijski pretovor bo v letu 2012 predvidoma 17,8 milijona ton, kar je 6 odstotkov več od ocenjenega pretovora v letu 2011, ko naj bi ta znašal 16,8 milijona ton. Tudi v letu 2012 pričakujemo rast kontejnerskega prometa, vendar z nižjo stopnjo rasti kot v letu 2011.